Bruno Lulaj

Bruno Lulaj (lindur më 2 prill 1995) është një futbollist profesionist shqiptar i cili luan si qëndër-mbrojtës për klubin shqiptar Elbasani ku është edhe kapiten. Ai në të kaluarën ka luajtur me ekipet në nën-19 dhe -21 të Shqipërisë.

Karriera me klube
Skënderbeu
Lulaj lindi në Greqi në një familje emigrantësh shqiptar. Ai e nisi karrierën e tij në vitin 2008 te akademia e Panionios, ku do të qëndronte për gjashtë vite. Më 20 gusht 2014, Lulaj u transferua te Skënderbeu.

Lulaj bëri debutimin e tij si profesionist më 1 tetor 2014 në një ndeshje kupe kundër Himarës të cilën Skënderbeu e fitoi me rezultatin 10–1, duke shënuar për herë të parë në histori këtë numër golash në një ndeshje. Ai e nisi këtë ndeshje si titullar në qëndër të mbrojtjes dhe shënoi golin e dytë të ekipit në minutën e 10të.

Më 13 dhjetor, Lulaj luajti ndeshjen e tij të parë në Kategorinë Superiore në humbjen 2–0 kundër Tiranës, duke u aktivizuar si zëvëndësues në minutën e 55të në vend të Tefik Osmanit.

2016–2017: Huazimi te Laçi
Më 1 shtator 2016, Lulaj dhe Paolo Ivani u dërguan në huazim te klubi tjetër i Kategorisë Superiore Laçi deri në përfundim të sezonit 2016–17. Ai mori fanellën me numrin 4 dhe debutoi me klubin gjashtë ditë më pas në barazimin pa gola kundër Korabit në kampionat. Lulaj shënoi golin e parë me klubin më 17 tetor në ndeshjen e javës së 7të kundër Vllaznisë, duke i dhënë Laçit fitoren e parë pas tre barazimesh dhe humbjesh. Ai gjithashtu shënoi në ndeshjen e rradhës kundër Flamurtarit, duke ndihmuar ekipin të merrte një pikë. Lulaj e shpenzoi muajin janar te Skënderbeu, duke marrë pjesë fazën përgatitore dimërore të klubit në Antalja të Turqisë, por u rikthye te Laçi në kohë për nisjen e pjesës së dytë të sezonit. Lulaj e mbylli sezonin me 30 ndeshje, përfshirë 29 në kampionat, duke koleksionuar 2518 minuta. Ai ishte një nga lojtarët më të dalluar të Laçit që arriti të siguronte mbijetesën. Lulaj e quaji kohën te Laçi "një eksperiencë e paharrueshme".

2017–2018: Huazimi i dytë te Laçi
Në qershor 2017, Lulaj u rikthye te Skënderbeu para nisjes së sezonit të ri. Ai u përfshi nga trajneri Ilir Daja në ekipin që do të luante në raundet kualifikuese të UEFA Ligës së Evropës 2017–18. Më 5 tetor, Lulaj luajti ndeshjen e parë pas rikthimit, duke u aktivizuar kundër Adriatikut në kupë. Ai shënoi një nga golat e ekipit që fitoi me rezultatin 9–1 dhe u kualifikua në raundin tjetër me rezultatin e përgjithshëm 17–1.

Në janar 2018, Lulaj u dërgua sërisht në huazim te Laçi deri në përfundim të sezonit. Ai zhvilloi ndeshjen e tij të 50të në Kategorinë Superiore më 5 maj kundër klubit prind Skënderbeu, duke shënuar një nga golat e fitores 3–2 me përmbysje në shtëpi.

2018–2019: Rikthimi te Skënderbeu
Lulaj u rikthye sërisht në ekip në ditët e para të korrikut 2018. Ai e nisi sezonin duke fituar Superkupën e Shqipërisë 2018 kundër ish ekipit të tij Laçi, duke u aktivizuar si zëvëndësues në 14 minutat e fundit.

Gjatë sezonit 2018–19 të Kategorisë Superiore, Lulaj u aktivizua në vetëm 14 ndeshje, duke koleksionuar vetëm 482 minuta. Ai kërkoi largimin nga klubi në përfundim të sezonit.

Kukësi
Më 18 qershor 2019, Lulaj firmosi një kontratë dy-vjeçare me Kukësin. Ai e nisi sezonin e ri më 18 gusht duke luajtur në humbjen 4–2 në kohën shtesë kundër Partizanit në superkupë.

Pesë ditë më pas, Lulaj debutoi në kampionat kundër të njëjtit kundërshtar në ndeshjen hapëse të luajtur në Elbasan Arena; Kukësi fitoi ndeshjen 1–0 por Lulaj u ndëshkua me karton të kuq në minutën e 62të pas një zënke me sulmuesin kundërshtar Theophilus Solomon, i cili gjithashtu u përjashtua. Në një intervistë pas ndeshjes, Lulaj deklaroi se kartoni i kuq për të dy ishte një vendim i drejtë. Ai u pezullua për ndeshjen e rradhës kundër Flamurtarit.

Tirana
Më 31 gusht 2022, Tirana njoftoi transferimin e Lulajt në një marrëveshje tre-vjeçare.

Pas përfundimit të sezonit 2023–24, Lulaj u la i lirë nga klubi sëbashku me disa lojtarë të tjerë, duke u bërë lojtar i lirë..

Elbasani
Në korrik 2019, Lulaj firmosi një marrëveshje me AF Elbasanin. Ai u emërua kapiteni i ekipit para nisjes së sezonit të ri. Lulaj bëri debutimin e tij në ndeshjen hapëse të kampionatit kundër Skënderbeut, duke shënuar golin e vetëm të ekipit të tij në një barazim 1–1.

Karriera ndërkombëtare
Lulaj u ftua për herë të parë në ekipin nën-21 në maj 2014 nga trajneri Skënder Gega për ndeshjen miqësore kundër Italisë. Ai gjithashtu luajti si titullar gjatë fushatës kualifikuese të UEFA Kampionatit Evropian nën-21 2017, duke u aktivizuar nëntë ndeshje si titullar përkrah Herdi Prengës.

Lulaj u aktivizua si titullar në fitoren 2–0 kundër Lihtenshtajnit në ndeshjen hapëse. Shqipëria i mbylli kualifikueset në vendin e katërt me dhjetë pikë, duke mos u kualifikuar. Lulaj luajti gjithsej 14 ndeshje me ekipin nën-21.

Statistikat e karrierës

+ Ndeshjet dhe golat sipas klubit, sezonit dhe kompeticionitKlubiSezoniLigaKupaEvropaTjetërGjithsejDivizioniNdshGolaNdshGolaNdshGolaNdshGolaNdshGolaSkënderbeu2014–15Kategoria Superiore 3032——622015–16Kategoria Superiore2030001Ndeshje në Superkupën e Shqipërisë0602016–17Kategoria Superiore———00002017–18Kategoria Superiore303100—612018–19Kategoria Superiore12020—10150Gjithsej2001130020333Skënderbeu B2015–16Kategoria e Tretë21———21Laçi (huazim)2016–17Kategoria Superiore29210——3022017–18Kategoria Superiore17130——201Gjithsej46340——503Kukësi2019–20Kategoria Superiore3108210104122020–21Kategoria Superiore2713000—3012021–22Kategoria Superiore33330——363Gjithsej91414210101076Tirana2022–23Kategoria Superiore24261—103132023–24Kategoria Superiore2525140—343Gjithsej4941124010656Elbasani2024–25Kategoria Superiore28130——311Gjithsej karriera23613437504028820

Trofe
Skënderbeu
Kategoria Superiore: 2014–15, 2015–16
Superkupa e Shqipërisë: 2018

Tirana
Superkupa e Shqipërisë: 2022

Referime

Lidhje të jashtme
Bruno Lulaj te Federata Shqiptare e Futbollit
Profili  te Transfermarkt

Kategoria:Lindje 1995
Kategoria:Njerëz që jetojnë
Kategoria:Futbollistë shqiptarë
Kategoria:Futbollistë në KF Skënderbeu
Kategoria:Futbollistë në KF Laçi
Kategoria:Futbollistë në FK Kukësi
Kategoria:Futbollistë në KF Tirana
Kategoria:Futbollistë në AF Elbasani
Kategoria:Futbollistë në Kategoria Superiore
Kategoria:Futbollistë në Kategoria e Tretë